**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **17.04.2020 videokonferencia**

**Prítomní členovia predstavenstva**:

František Fabián - predseda predstavenstva

 Silvia Pilková - členka predstavenstva

Petra Kurhajcová - členka predstavenstva

Monika Ďurajková - členka predstavenstva

**Prítomní členovia dozornej rady**:

Boris Čechvala - člen dozornej rady

**Prítomní za CULTUS Ružinov, a.s.:**

Andrea Kozáková - riaditeľ

Richard Bednár - zástupca riaditeľa

Jana Jakubkovič - právnička

**Prizvaní:**

Michal Mihálik - právnik Nosko&Partners

Predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva, aj tentoraz, kvôli bezpečnosti ohľadne šírenie nového koronavírusu, na diaľku cez videokonferenciu. PP oboznámil prítomných s navrhovaným programom podľa pozvánky a navrhol o ňom dať hlasovať:

Program:

1. Kontrola úloh

2. Opatrenia vlády a opatrenia spoločnosti vo fin. oblasti

3. BOZP – elektroinštalácia – projekt a VO

4. Úprava investičného plánu (limit 100.000 EUR)

5. DPH

6. Rôzne

7. Ďalší termín stretnutia predstavenstva

Uznesenie: *Predstavenstvo súhlasí s navrhnutým programom zasadnutia členov predstavenstva podľa vyššie uvedeného textu.*

*Hlasovanie:*

*Za: 4*

*Proti: 0*

*Zdržal sa: 0*

**Bod č. 1 Kontrola úloh**

PP skonštatoval, že úlohy dané predstavenstvom sa postupne priebežne napĺňajú.

P. Jakubkovič informovala o tom, že do zmluvy so spoločnosťou Poznanie sa upresnia investície do čoho presne bude investované zo strany nájomníka. P. Jakubkovič informovala o situácii ohľadne rekonštrukcie schodiska SD Trávniky; vec sa pohla a v priebehu budúceho týždňa by mala byť podané žiadosť o vydanie stavebného povolenia. Zmluva s FS Karpaty zostáva „on hold“ do doby, pokiaľ nebude možné osobne sa stretnúť s p. Kapasným, zástupcom FS Karpaty.

**Bod č. 2 Opatrenia vlády a opatrenia spoločnosti vo fin. oblasti**

Predstavenstvo prijalo informáciu od p. Mihálika a p. Jakubkovič k „Opatreniam č. 1“ vlády SR, týkajúcich sa otázok refundácie časti mzdových nákladov zamestnancov, u ktorých vznikla prekážka na strane zamestnávateľa z dôvodov uvedených v príslušnom opatrení vlády. Opatrenia č. 1 je možné aplikovať na zamestnancov Spoločnosti u tých, ktorým nebolo možné prideľovať činnosť, a to v rozsahu, v ktorom u nich vznikla táto prekážka. Pre úplnú istotu sa p. Jakubkovič snažila skontaktovať s úradom práce, no nebolo to možné, pravdepodobne vzhľadom na ich pracovné preťaženie. Nosko&Partners odporúčajú podať príslušné žiadosti, čo naformulujú aj do písomného stanoviska, ktoré bude zaslané členom predstavenstva.

Uznesenie: Predstavenstvo žiada p. riaditeľku, aby vytvorila prehľad nárokov refundácie mzdových nákladov pre jednotlivých zamestnancov a pripravila príslušné žiadosti na podanie. Pred podaním týchto žiadostí, aby zaslala tento prehľad členom predstavenstva na vyjadrenie.

**Úloha č.: 17.04.2020 / 1.**

**Zodpovedná: p. riaditeľka**

**Termín: neodkladne**

Hlasovanie:

Za: 4

Proti: 0

Zdržal sa: 0

P. Mihálik sa odpojil z rokovania predstavenstva.

**Bod č. 3 BOZP – elektroinštalácia – projekt a VO**

VO by bolo vhodné riešiť formou cenového prieskumu a výzvy. Realizácia prác je možná v priebehu 3 mesiacov od zadania objednávky. Diskutovalo sa o tom, či je vhodnejšie realizovať VO na dodanie príslušných prác cez úrad MČ Bratislava-Ružinov alebo len Spoločnosťou.

Uznesenie: Predstavenstvo prijalo informáciu p. riaditeľky ohľadne projektovej dokumentácie a informáciu p. Jakubkovič ohľadne prípravy dokumentácie VO. Pri VO predstavenstvo žiada p. riaditeľku, aby zaslala členom predstavenstva text výzvy pred jej zverejnením.

**Úloha č.: 17.04.2020 / 2.**

**Zodpovedná: p. riaditeľka**

**Termín: 21.04.2020**

Hlasovanie:

Za: 4

Proti: 0

Zdržal sa: 0

**Bod č. 4 Úprava investičného plánu (limit 100.000 EUR)**

PP informoval, že ho akcionár telefonicky informoval o tom, že na investície spoločnosti v roku 2020 momentálne predpokladá MČ Bratislava-Ružinov účelový rozpočet v celkovej výške 100.000 EUR, čo je podstatné zníženie oproti pôvodným predpokladom. Dôvodom je výhľad finančnej situácie MČ vplyvom pandémie COVID19.

*Uznesenie: predstavenstvo prijalo informáciu o zamýšľanej úprave rozpočtu na investície zo strany MČ Bratislava Ružinov. Po obdržaní písomného potvrdenia tejto informácie, upraví investičný plán na rok 2020.*

Hlasovanie:

Za: 4

Proti: 0

Zdržal sa: 0

**Bod č. 5 DPH**

Predstavenstvo prijalo správu o tom, že p. Vargan sa nezúčastní konzultácií ohľadne DPH spoločnosti. Pre pokročilosť času a obmedzené finančné zdroje PP odporučil pokračovať tak, že p. Meszároš naformuluje stanovisko a odporúčania pre Spoločnosť bez ďalších konzultácií.

Uznesenie: *Predstavenstvo žiada p. riaditeľku, aby komunikovala ohľadne objednávky s p. Meszárošom na vypracovanie stanoviska s analýzou a syntézou, vrátane odporúčaní, ako optimálne nastaviť zúčtovacie vzťahy medzi Spoločnosťou a MČ Bratislava-Ružinov. Zároveň ho požiadala o zohľadnenie počtu hodín, t.j. zváženie zľavy, z pôvodne navrhnutej čiastky za dané stanovisko a odporúčania, pričom uvedie štruktúru vynaložených hodín na jednotlivé činnosti, ktoré potrebuje vykonať na naplnenie objednávky. Cenovú ponuku očakáva predstavenstvo v písomnej podobe.*

**Úloha č.: 17.04.2020 / 3.**

**Zodpovedná: p. riaditeľka**

**Termín: 24.04.2020**

Hlasovanie:

Za: 4

Proti: 0

Zdržal sa: 0

**Bod č. 6 Rôzne**

Dlhodobé prenájmy. Spoločnosť zaevidovala ďalšie žiadosti o úpravu nájomného pri dlhodobých prenájmoch.

Uznesenie: *Predstavenstvo počká na avizované opatrenia vlády v tejto oblasti a následne zaujme stanovisko.*

Hlasovanie:

Za: 4

Proti: 0

Zdržal sa: 0

**Bod č. 7 Termín ďalšieho stretnutia**

Ďalšie stretnutie predstavenstva bude (online) 24.04.2020 o 10:00 online formou.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 17.04. 2020

Zapísal: František Fabián